NORAKSTS

|  |  |
| --- | --- |
| 25.08.2016. |  Nr.10/1  |

###### JELGAVAS PILSĒTAS SIMBOLIKAS – JELGAVAS PILSĒTAS LIELĀ ĢERBOŅA IEVIEŠANA

(ziņo I.Škutāne)

 **Atklāti balsojot: PAR – 15** (A.Rāviņš, R.Vectirāne, A.Rublis, J.Strods, V.Ļevčenoks, I.Jakovels, S.Stoļarovs, S.Šalājevs, J.Bacāns, V.Grigorjevs, A.Garančs, D.Olte, M.Buškevics, A.Tomašūns, S.Šlegelmilhs,), **PRET-** nav, **ATTURAS** – nav,

Saskaņā ar Jelgavas pilsētas pašvaldības 2012.gada 26.aprīļa saistošajiem noteikumiem Nr.12-12 “Jelgavas pilsētas simbolika” Jelgavas pilsētas simbolika ir Jelgavas pilsētas karogs, Jelgavas pilsētas ģerbonis, Jelgavas pilsētas logotips, Jelgavas pilsētas interneta portāla logotips, Jelgavas pilsētas sauklis un Jelgavas pilsētas saukļa logotips.

Lai saglabātu un uzturētu vēsturisko tradīciju un Jelgavas pilsētas heraldisko mantojumu, lai uzsvērtu Jelgavas nozīmi Latvijas kultūrvēstures kopainā un nostiprinātu Jelgavas pilsētas kā Zemgales reģiona centra statusu, Jelgavas pilsētas esošo simboliku ir lietderīgi papildināt ar Jelgavas pilsētas lielo ģerboni.

Saskaņā ar likuma “Par pašvaldībām” 15.panta pirmās daļas 5.punktu un Ģerboņu likumu,

**JELGAVAS PILSĒTAS DOME NOLEMJ:**

1. Ieviest Jelgavas pilsētas simboliku - Jelgavas pilsētas lielo ģerboni, atbilstoši skicei un aprakstam (pielikumā).
2. Pilnvarot Jelgavas pilsētas pašvaldības izpilddirektoru veikt visas nepieciešamās darbības šī lēmuma 1.punkta izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

Jelgavā 2016.gada 25.augustā